08/04/2010 | Administración LocalMunicipal
Santiago de Compostela
Auditorio de Galicia
Resolución do Auditorio de Galicia polo que se anuncia procedemento aberto

Convócanse probas selectivas para cubrir mediante o sistema de oposición libre una praza de técnico/a superior (Técnico en comunicación), persoal laboral fixo, prevista na oferta de emprego público do ano 2009, aprobada por acordo do Consello Reitor do Auditorio de Galicia con data de 4 de agosto de 2009, equiparada a efectos retributivos ás da subescala técnica, clase técnicos superiores, grupo A, subgrupo A-1, dotada os emolumentos correspondentes a dito Grupo, dereito a trienios, dúas pagas extraordinarias e demais retribucións que lle correspondan segundo a lexislación vixente e que o Consello Reitor poida acordar. Os/as aspirantes que desexen tomar parte nas probas selectivas deberán reunir os seguintes requisitos: a) Ser español/a, ou ter a nacionalidade dun país membro da Unión Europea ou de calquera daqueles Estados aos que en virtude de tratados internacionais celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. b) Ter cumpridos 16 anos de idade e non pasar daquela prevista para a xubilación forzosa por idade. c) Estar en posesión do título de Licenciatura Universitaria en Ciencias da Información ou en Comunicación Audiovisual, ou estar en condicións de obtelo na data en que remate o prazo de presentación de instancias. As titulacións non expedidas en España deberán estar debidamente revalidadas polo Ministerio de Educación e Ciencia. d) Non padecer enfermidade nin estar afectado por eiva física ou psíquica que impida o desempeño das funcións correspondentes. As persoas con discapacidades deberán facelas constar na súas instancias, sinalando se precisan adaptación das probas. A condición de discapacidade acreditarase coa certificación correspondente expedida polo organismo competente. e) Non ter sido separado mediante expediente disciplinario do servizo de calquera das administracións públicas, nin atoparse inhabilitado para o exercicio das función públicas.3.1. Os/as aspirantes que desexen participar no proceso selectivo deberán facelo constar mediante instancia, na que manifesten que reúnen todos e cada un dos requisitos establecidos na base segunda da convocatoria. Os ditos requisitos deberán reunirse con referencia ao derradeiro día do prazo de presentación de instancias, e será nulo o nomeamento como persoal laboral daqueles aspirantes que estean incursos en causas de incapacidade e incompatibilidade recollidas na normativa vixente.3.2. As solicitudes dirixiranse á Maria Elcira Aldosa Barnadas, e presentaranse no Rexistro Xeral do Auditorio de Galicia no prazo de vinte días naturais contados a partir do seguinte ao da publicación da convocatoria no Boletín Oficial da Provincia. Así mesmo, poderán presentarse a través do procedemento previsto no art.38.4 da Lei 30/1992 do 26 de novembro, de réxime xurídico das administracións públicas e do procedemento administrativo común. Os aspirantes que non posúan a nacionalidade española e teñan dereito a participar deberán presentar unha fotocopia do documento que acredite a súa nacionalidade e, de ser o caso, os documentos que acrediten o vínculo de parentesco e o feito de vivir a expensas ou estar a cargo do nacional doutro estado co que teñan o dito vínculo. Así mesmo, deberán achegar declaración xurada ou promesa deste de que non está separado de dereito do seu cónxuxe e, de ser o caso, do feito de que o aspirante vive a expensas ou está ao seu cargo. Achegaranse tamén coas instancias, fotocopia do documento nacional de identidade. O Tribunal cualificador estará composto polo seguintes membros: • Presidente: o O Secretario do Consello Reitor do Auditorio. • Vocais: o Un/ha técnico/a do cadro de persoal do Auditorio de Galicia o Un/ha técnico/a dun gabinete de comunicación dunha administración pública. o Un/ha profesional da comunicación nomeado polo Colexio de Xornalistas de Galicia. o Un/ha profesional da comunicación nomeado pola Sección de Lingua, Literatura e Comunicación do Consello da Cultura Galega. o Un/ha profesor/a da Facultade de Ciencias da Información da Universidade de Santiago de Compostela. • Secretario/a: o Un/ha administrativo/a do cadro de persoal do Auditorio de Galicia ou un/ha funcionario público. Terá voz pero non voto. Para os efectos de asistencia, os compoñentes dos tribunais que actúen nestas probas terán a categoría primeira, de conformidade co que dispón o artigo 30 do R. D. 462/2002, do 24 de maio. As probas selectivas constarán de cinco exercicios, os tres primeiros de carácter obrigatorio e eliminatorio, e o cuarto e quinto obrigatorios e non eliminatorios. Asemade, o/a aspirante deberá acreditar a súa competencia lingüística en lingua galega polos procedementos estabelecidos na Base 6ª desta convocatoria. O Tribunal deberá garantir, en canto sexa posible, o anonimato dos aspirantes. Primeiro exercicio.- Consistirá en desenvolver por escrito, nun período máximo de hora e media, un cuestionario de vinte preguntas con respostas curtas, determinadas polo Tribunal inmediatamente antes que teña lugar a proba, sobre o temario que figura no Anexo I. Segundo exercicio.- Consistirá en desenvolver por escrito un tema sacado ao chou dos que figuran no Anexo II. A), esta porba terá unha duraciçon ma´xima de dúas horas. O tema deberá lerse polo opositor, en sesión pública, perante o Tribunal. O exercicio deberá escribirse de xeito que permita a súa lectura por calquera membro do Tribunal evitando o emprego de abreviaturas ou signos non usuais na linguaxe escrita. Terceiro exercicio.- Consistirá na resolución, nun tempo máximo de 2 horas, dun suposto práctico sobre temas relacionados co temario que figura no Anexo II. B). Os aspirantes poderán empregar os textos, libros e lexislación que consideren necesarios para a realización deste exercicio. Asemade, se é o caso, poderán utilizar o ordenador. Cuarto exercicio.- Consistirá nunha entrevista de carácter persoal na que o tribunal formulará preguntas sobre cultura de carácter xeral e sobre aspectos relacionados cos temarios establecidos na convocatoria para as distintas probas selectivas. Esta proba non excederá dos 40 minutos de duración para cada un dos aspirantes á praza. Quinto exercicio.- De carácter obrigatorio e non eliminatorio, que consistirá nunha proba con ordenador na que deberá quedar reflectidos os coñecementos e manexo, a nivel usuario do paquete ofimático Microsoft Office 2003/2007 nun ordenador con sistema operativo Windows 2000/2003/XP, durante un tempo máximo de 60 minutos.6.- ACREDITACIÓN DO COÑECEMENTO DA LINGUA GALEGA.- Os/as opositores acreditarán o seu coñecemento da lingua galega mediante a achega do Certificado do CELGA-4 ou titulación equivalente debidamente homologada. De non acreditar estes coñecementos, terán que desenvolver o tema (segunda parte do segundo exercicio) en lingua galega para que o Tribunal poida avaliar a súa competencia lingüística. Os tres primeiros exercicios, obrigatorios e eliminatorios, cualifícanse da seguinte maneira: Primeiro exercicio.- A cualificación máxima será de 20 puntos, sendo necesario obter un mínimo de 10 puntos para acceder ao exercicio seguinte. Segundo exercicio.- (desenvolvemento do tema) A cualificación máxima será de 40 puntos, sendo necesario obter un mínimo de 20 puntos para acceder ao seguinte exercicio. Terceiro exercicio.- A cualificación máxima será de 60 puntos, sendo necesario obter un mínimo de 40 puntos para superar a proba e para acceder ao seguinte exercicio. Para quen non acreditaran o coñecemento da lingua galega nos termos establecidos na Base 6ª desta convocatoria, con carácter obrigatorio, procederase á avaliación do uso correcto da norma ortográfica e morfosintáctica, así como dos mecanismos máis comúns de organización e cohesión textual segundo os criterios establecidos na Orde do 16 de xullo. Cualificarse como APTO ou NON APTO, considerándose neste último caso que NON SUPERA O TERCEIRO exercicio. Cuarto exercicio.- Obrigatorio e non eliminatorio: cualificarase até un máximo de 15 puntos, sumándose á puntuación obtida no resto das probas. Quinto exercicio.- Obrigatorio e non eliminatorio: cualificarase até un máximo de 10 puntos, sumándose á puntuación obtida no resto das probas. As cualificacións adoptaranse calculando a media aritmética das outorgadas por cada membro do tribunal, desbotando a estes efectos a máxima e a mínima, ou unha das que aparezan repetidas como tales. As puntuacións outorgadas polo Tribunal para cada aspirante e en cada un dos exercicios deberán facerse públicas no taboleiro de anuncios do Auditorio de Galicia. A cualificación final das probas virá determinada pola suma de puntuacións obtidas en cada un dos exercicios. O tribunal soamente poderá declarar que superou a oposición, ao aspirante que acadara a máxima puntuación no cómputo total dos exercicios e, en consecuencia elevará a oportuna proposta de nomeamento á Sra. Presidenta do Consello Reitor do Organismo Autónomo Local, Auditorio de Galicia. En todo o non previsto nestas bases estarase ao disposto na Lei 30/1984 do 2 de agosto de medidas para a reforma da función pública, na Lei 7/2007, de 13 de abril, do Estatuto Básico do Empregado Público, no Real Decreto 364/1995 de 10 de marzo, que aproba o Regulamento xeral de ingreso do persoal ao servicio da Administración xeral do Estado e de provisión de postos de traballo e promoción profesional dos funcionarios civís da Administración xeral do Estado, e nas demais disposicións aplicables e concordantes. A convocatoria e as súas bases, así como cantos actos administrativos delas se deriven, poderán ser impugnados polos interesados nos casos e na forma previstos na Lei 30/1992 do 26 de novembro, de réxime xurídico das administracións públicas e do procedemento administrativo común. Tema 1.- A Constitución Española de 1978. Principios xerais. Dereitos e deberes fundamentais dos españois. Principios reitores da política social e económica. A reforma constitucional. Tema 2.- A Coroa. Teoría xeral. A Coroa na Constitución. Tema 3.- O poder executivo. O Goberno. Teoría xeral Tema 4.- Os poderes lexislativo e xudicial. Teoría xeral. Tema 5.- A organización territorial do Estado. O Estatuto de Autonomía de Galicia. Tema 6.- A Xunta de Galicia e o seu Presidente. O Parlamento de Galicia. O Consello da Xunta. Organización e composición das Consellarías. A administración periférica da Comunidade Autónoma. Tema 7.- O Consello da Cultura Galega. Tema 8.- O Municipio: concepto e elementos. Competencias. O termo municipal. Organización e funcionamento: normas polas que se rexe. O alcalde: competencias. Os tenentes de alcalde. O pleno: composición e atribucións. A xunta de goberno local. Órganos complementarios. Tema 9.- A Unión Europea e outros organismos e institucións internacionais, e a súa incidencia na xestión cultural local. Tratamento da cultura na Constitución española e Estatuto de autonomía de Galicia. Marco competencial da administración local en materia de cultura. Tema 10.- Os organismos autónomos locais. Normativa pola que se rexen. A súa organización e órganos de goberno, control e intervención. Tema 11.- O Auditorio de Galicia: historia, estatutos e atribucións. Tema 12.- A relación xurídico-administrativa. Concepto. Suxeitos: a Administración e o administrado. Tema 13.- O acto administrativo. Concepto. Elementos. Requisitos. Validez e eficacia do acto administrativo. As fases do procedemento administrativo. O rexistro xeral e o portelo único. Tema 14.- A Lei de Contratos do Sector Público. Requirimentos para contratar coa administración pública. Perrogativas da Administración. A declaración de nulidade dos contratos e os seus efectos. Tema 15.- A xestión dos servizos públicos locais: formas de xestión. A xestión directa e a xestión indirecta. Tema 16.- Funcionamento dos órganos colexiados locais: réxime das sesión e acordos. Actas e certificacións de acordos. As resolución. Tema 17.- O persoal ao servizo das Entidades Locais. Clases, organización, selección e situación administrativas. Dereitos e deberes, responsabilidades e réxime disciplinario. Tema 18:- As facendas locais: clasificación dos recursos, tributos locais, taxas, contribucións especiais e impostos. Os prezos públicos. As ordenanzas fiscais. Tema 19.- O orzamento municipal: estrutura, elaboración e aprobación. Prórroga e bases de execución. Execución do orzamento de gastos. Tema 20.- A Lei de Normalización Lingüística de Galicia. O Regulamento do Uso do Galego no Concello de Santiago Tema 1.- Comunicación e información. Definición de comunicación e información. Función social da información. A comunicación de masas. O fraccionamento das audiencias. Tema 2.- A prensa diaria, as axencias de noticias, a radio e a televisión. Características, evolución, públicos e audiencias, realidade actual e perspectivas en Galicia Tema 3.- A globalización informativa e a sociedade da información. Internet como medio de comunicación de masas. Os medios de comunicación tradicionais na Rede. Os medios on-line. A Web.2.0. Os blogs e as redes sociais. As páxinas webs municipais e institucionais e a aplicación das Tecnoloxías da Información e da Comunicación nos gabinetes de comunicación institucionais. Tema 5.- A publicidade. Natureza e características. Investigación e planificación de medios. Avaliación da eficacia publicitaria. Estrutura de axencias de medios e axencias de publicidade e a súa regulamentación legal. A publicidade institucional: obxectivos, medios e aspectos económicos. Tema 6.- Implicacións xurídicas do feito informativo. Dereitos de réplica e rectificación. Tema 7.- Os límites á liberdade de información: dereito ao honor, á intimidade e á propia imaxe. Regulación legal e xurisprudencia do Tribunal Constitucional. Tema 8.- A protección de datos de carácter persoal na prestación de servizos na Administración electrónica. Normativa comunitaria. Lei Orgánica 15/199 de 13 de decembro, de protección de datos de carácter persoal. Tema 9.- Os dereitos de propiedade intelectual. Tema 10.- Regulación xurídica da publicidade. Os procesos de contratación e os contratos publicitarios Tema 11.- As estratexias de comunicación nas institucións públicas. As diferentes tipoloxías de comunicación institucional. Comunicación institucional fronte a comunicación política e comunicación de produto fronte á comunicación de servizo. Tema 12.- Comunicación corporativa: identidade, imaxe e comunicación. Tema 13.- Elementos que conforman a identidade corporativa dunha organización. Diferenzas entre marca, símbolo e logotipo. Tema 14.- O plano de comunicación, o manual de estilo e o manual de identidade corporativa: definicións, funcións e singularidades Formas de comunicación das organizacións. Preparación de campañas. A responsabilidade social corporativa. Tema 15.- As campañas publicitarias e de comunicación nunha institución pública. As marcas e a mercadotecnia na comunicación institucional. Tema 16.- A comunicación interna: obxectivos e instrumentos (focos dinamizadores, elementos, publicacións e contidos). Comunicación interna e partidos políticos. Tema 17.- A comunicación externa: obxectivos e instrumentos Tema 18.- O concepto de comunicación integral nas administracións e institucións públicas. Tema 19.- A comunicación de crise nas administracións públicas. Tema 20.- A comunicación dixital nas administracións públicas. Tema 21.- Os departamentos de prensa dunha institución pública: funcións e medios utilizados. O/as xornalistas dos departamentos de prensa e os elementos de comunicación que deben integrar e harmonizar. As súas funcións. Os sectores nos que actúan. Tema 22.- O/a(s) voceiros(as) do Auditorio de Galicia e a súa comunicación en público. Tema 23.- As publicacións institucionais das administracións e institucións públicas: folletos, boletíns, páxinas web e outros medios dixitais Tema 24.- O departamento de prensa cara ao exterior. As relacións informativas e de publicidade coa sociedade. Tratamento diario e principais demandas dos medios de comunicación ao departamento de prensa. Tema 25.- Instrumentos para a organización do traballo nun departamento de prensa. Canles físicas para subministrar información aos medios de comunicación dende un departamento de prensa. Tema 26.- O código deontolóxico dos xornalistas e a ética na comunicación institucional. Tema 27.- Comunicado ou nota de prensa. Tipoloxía. Notas de prensa: presentación e pautas de estilo. Tema 28.- Roldas de prensa: preparación previa, posta en escena e seguimento posterior. Tema 29.- A intervención nos ámbitos radiofónico e televisivo. Entrevistas e declaracións: preparación previa, posta en escena e seguimento posterior. A tramitación e xestión de entrevistas dende o gabinete de comunicación. Tema 30.- O argumentario como soporte para a comunicación. O factor comunicación nos proxectos culturais. Argumento e argumentación. O argumentario. Tema 31.- Os dosieres de documentación. Contido. Uso. Redacción. Estrutura. Difusión. Tema 32.- Os artigos e as publirreportaxes elaborado dende o gabinete de comunicación. Tema 33.- A fotografía e o grafismo nun gabinete de comunicación. Tema 34.- Patrocinio, mecenados, esponsorización das organizacións públicas. Tema 35.- As relacións públicas. Evolución e desenvolvemento. Obxectivos. Diferenzas básicas entre información, propaganda, publicidade e relacións públicas. Tema 36.- A avaliación de resultados das políticas comunicativa: auditorías cualitativas, auditorías cuantitativas. Tema 37.- O xornalismo moderno. Innovacións tecnolóxicas. A redacción electrónica. A edición a distancia. A importancia do deseño. Os bancos de datos no xornalismo moderno. Tema 38.- A importancia de Internet no traballo dos Departamentos de Prensa. O mantemento das webs institucionais e o uso das diferentes ferramentas para a promoción e creación dixital. As webs compostelacultura. org, auditoriodegalicia. org, santiagosociocultural. org Tema 39.- A comunicación dos diferentes produtos e servizos dunha área cultural municipal nos ámbitos da comunicación interna e externa. Tema 40.- O protocolo na Administración Local e na organización de actos e eventos. Tema 41.- As relación institucionais en materia de comunicación e colaboración. A coprodución de eventos e o tratamento das imaxes corporativas. Tema 42.- A xestión orzamentaria nun proxecto de comunicación. Tema 43.- A comunicación dos proxectos editoriais dunha administración pública. Tema 44.- Participación cidadá e comunicación Tema 45.- As relacións entre medios de comunicación e institucións. Santiago de Compostela, 16 de marzo de 2010 Socorro García Conde Presidenta do Consello Reitor do Auditorio de Galicia